CELEX: 62010FN0069
Language: sl
Date: 2010-08-24 00:00:00
Title: Zadeva F-69/10: Tožba, vložena 24. avgusta 2010 – Marcuccio proti Komisiji

23.10.2010   
            
            
               SL
            
            
               Uradni list Evropske unije
            
            
               C 288/75
            
         
      Tožba, vložena 24. avgusta 2010 – Marcuccio proti Komisiji
      (Zadeva F-69/10)
      ()
      (2010/C 288/142)
      Jezik postopka: italijanščina
      
         Stranki
      
      
         Tožeča stranka: Luigi Marcuccio (Tricase, Italija) (zastopnik: G. Cipressa, odvetnik)
      
         Tožena stranka: Evropska komisija
      
         Predmet in opis spora
      
      Razglasitev ničnosti odločbe o zavrnitvi zahteve tožeče stranke za povrnitev škode, nastale s tem, da je tožena stranka poslala dopis odvetniku, ki še ni bil njen zastopnik.
      
         Predlogi tožeče stranke
      
      
                  —
               
               
                  Razglasi naj se ničnosti odločbe Evropske Komisije, sprejete v kakršni koli obliki, s katero je bila zavrnjena zahteva z dne 30. oktobra 2009, ki jo je tožeča stranka poslala organu za imenovanje;
               
            
                  —
               
               
                  razglasi naj se ničnosti obvestila z dne 11. novembra 2009, z referenčno oznako ADMIN.B.2/MB/1sD(09) 29814;
               
            
                  —
               
               
                  če je potrebno, razglasi naj se ničnosti akta Komisije, s katerim je zavrnila ugovor z dne 25. januarja 2010, ki ga je tožeča stranka poslala organu za imenovanje in je bil vložen zoper odločbo o zavrnitvi zahteve z dne 30. novembra 2009 za razglasitev ničnosti zadnjenavedne odločbe o zavrnitvi in za ugoditev zahtevi z dne 30. oktobra 2009;
               
            
                  —
               
               
                  če je potrebno, razglasi naj se ničnost obvestila z referenčno oznako HR.D.2/MB/ls Ares (2010) 251054 z dne 10. maja 2010, sestavljenega v francoskem jeziku, ki ga je tožeča stranka prejela po 17. maju 2010 in ki mu je bil priložen prevod v italijanski jezik;
               
            
                  —
               
               
                  Komisiji naj se naloži povračilo škode, ki je tožeči stranki neupravičeno nastala s tem, da je bilo obvestilo z dne 10. avgusta 2009 z referenčno oznako ADMIN.B.2/MB/ksD(09) 20658 poslano odvetniku Giuseppeju Cipressa, tako da se ji naloži, naj tožeči stranki plača 10 000 EUR ali znesek, za katerega bo Sodišče za uslužbence menilo, da je pošten in pravičen;
               
            
                  —
               
               
                  Komisiji naj se naloži, da tožeči stranki plača zamudne obresti na znesek 10 000 EUR, ki tečejo od dneva po tem, ko je Komisija prejela predlog z dne 30. oktobra 2009, do celotnega plačila navedenega zneska, po 10 % letni obrestni meri in z letno kapitalizacijo;
               
            
                  —
               
               
                  toženi stranki naj se naloži plačilo stroškov.